Maa võimukandjate omavahelised konfliktid (vallutatud alade jagamisel olid eri arvamustel nii piiskop, ordurüütlid kui taanlased) näitavad ilmekalt, kuivõrd olid koloniaalhuvid eelistatumad tegelikust misjonitööst pärisrahva seas. Tülisid lepitama ja "vastristitute kaitseks" läkitas paavst 1225. aastal oma legaadi Modena Guillelmuse, kes püüdis luua Taani ja ordu alade vahele vaheriiki, mis alluks otse paavstile. Tema ja ka paavsti järgmise legaadi sellesuunalised ponnistused olid aga paraku määratud läbikukkumisele.